
כהן מבוגר שעקב מחלה יושב בכיסא גלגלים או כהן קטוע המשתמש בפרוטזה - האם הם יכולים לעלות לדוכן?
[bookmark: _Toc476746534][bookmark: _Toc476746616][bookmark: _Toc476746874][bookmark: _Toc480277364][bookmark: _Toc480277375]א. האם בעל מום כשר לעלות לדוכן?
המשנה במסכת מגילה (כד,ב) אומרת:
כהן שיש בידיו מומין לא ישא את כפיו... מפני שהעם מסתכלין בו. 
הברייתא שם בגמרא מפרטת:
תנא: מומין שאמרו - בפניו, ידיו ורגליו [רש"י: הנושא את כפיו חולץ מנעליו, כדתניא (סוטה מ,א), ואם יש בו מום יסתכלו בו, ומתוך כך רואין את ידיו]... תניא נמי הכי: ידיו בוהקניות [רש"י: מי שיש בו כתמים לבנים]- לא ישא את כפיו. עקומות [רש"י: כפופות], עקושות  [רש"י: לצדיהן] - לא ישא את כפיו.
אולם הגמרא מיד מסייגת ומסבירה מתי יהיה מותר גם כהן בעל מום לעלות לדוכן:
אמר רב הונא: זבלגן [עיניו זולפות דמע - רש"י] לא ישא את כפיו. והא ההוא דהוה בשיבבותיה [בשכנותו] דרב הונא, והוה פריס ידיה! ההוא דש בעירו הוה. תניא נמי הכי: זבלגן לא ישא את כפיו, ואם היה דש בעירו - מותר. אמר רבי יוחנן: סומא באחת מעיניו לא ישא את כפיו. והא ההוא דהוה בשיבבותיה דרבי יוחנן, דהוה פריס ידיה! ההוא דש בעירו הוה. תניא נמי הכי: סומא באחת מעיניו לא ישא את כפיו, ואם היה דש בעירו - מותר. רבי יהודה אומר מי שהיו ידיו צבועות לא ישא את כפיו, תנא: אם רוב אנשי העיר מלאכתן בכך - מותר.
למדנו מדברי הגמרא שבכל המומים, אם אנשי העיר התרגלו לראות את הכהן עם המום שיש לו וזה אינו מחזה חדש בעבורם, יכול לשאת את כפיו. כמו כן אם הדבר הוא נורמה מקובלת בבעיר, מותר הכהן לישא את כפיו.
כך פסק להלכה השו"ע (או"ח,ל), וגם הגדיר מי נקרא אדם שדש בעירו:
ואם היה דש בעירו, דהיינו שהם רגילים בו ומכירים הכל שיש בו אותו מום, ישא כפיו ואפי' הוא סומא בשתי עיניו.  כל ששהה בעיר ל' יום, מקרי דש בעירו; ודוקא בעירו, אבל אם הולך באקראי לעיר אחרת, ושהה שם ל' יום, לא.[footnoteRef:1] ואפילו לא בא לדור שם להיות מבני העיר, אלא בא להיות שם מלמד או סופר או משרת שנה או חצי שנה, חשוב דש בעירו בל' יום. [1: .	"דלא רגילי אינשי לישא וליתן עמו ואינם מורגלים במומו" (משנה-ברורה שם, ס"ק קיב). ] 

הסיבה לכך שכהן בעל מום לא יעלה היא, כדברי המשנה: "מפני שהעם מסתכלין בו", ודבר זה אסור, כדברי הגמ' בחגיגה טז,א:
דרש רבי יהודה ברבי נחמני, מתורגמניה דריש לקיש: כל המסתכל בשלשה דברים עיניו כהות: בקשת , ובנשיא, ובכהנים... המסתכל בכהנים בזמן שבית המקדש קיים, שהיו עומדין על דוכנן ומברכין את ישראל בשם המפורש.
לכן פוסק השו"ע שבמקום שבו מבחינה מציאותית לא יראו את הפגם רשאי לעלות:
אם מנהג המקום לשלשל הכהנים טלית על פניהם, אפילו יש בפניו ובידיו כמה מומין, ישא את כפיו. 
למדנו מכאן שבעל מום אינו פסול באופן מהותי לנשיאת כפים. רק במקרים שבהם עובדה זו עלולה לגרום לכך שהעם יסתכלו בו, אז אין הוא רשאי לעלות.
הט"ז הקשה על כך, מדוע באמת לא יהיה הכהן בעל המום פסול בעצם, אף אם דש בעירו, והלא מצאנו היקש בין ברכת כוהנים לעבודת המקדש:
...ותימה לי אמאי לא יהיה פסול משום דאיתקש לעבודה דכתיב: "לשרתו ולברך בשמו". 
תשובתו של הט"ז היא שיש לחלק בין שני סוגי פסולים:
ונראה לתרץ דמדכתיב בברכת כהנים: "דבר אל אהרן ואל בניו" משמע אף בעלי מומין, כמו שכתב רש"י בפ' אמור בני אהרן אף בעלי מומין במשמע.  ויש כאן ב' פסולים: האחד מצד שינוי הבריאה שהוא בעל מום וזה אתרבי במלת בניו. ופסול שני מחמת מעשה האדם וזה לא שייך למלת בניו דקאי על התולדה דמ"מ הוא בניו של אהרן בתולדה. ולא בא ההיקש דברכה לשירות אלא בדבר שהוא ביד האדם לתקן כגון יושב שהרי יכול לעמוד ובשתוי יין יש לו להזהר שלא לשתות. מה שאין כן מומין שאין בידו לתקן, שבקינן לה אמשמעות דבני אהרן.
פסול שהוא חלק מהאדם עצמו, שכך הייתה בריאתו, במקרה כזה מכיוון שהוא חלק מזרעו של אהרן, נתרבה מהביטוי "אהרן ובניו". לעומת זאת, מום יזום על ידי האדם כמו ישיבה או שתייה, אינו נכלל בריבוי של "בני אהרן" ונפסל כתוצאה מההיקש.
הט"ז (או"ח קכח ס"ק כז) חותם את דבריו במילים:
כך נראה לי בזה ודבר חידוש הוא אשר לא מצאנו קושיה זו ופירוקה בשום מפרש קדמון ולא בתראי.
אמנם, קשה על הט"ז שלכאורה נתעלמה ממנו גמרא מפורשת (תענית כו,ב):
דכולי עלמא מיהת שכור אסור בנשיאת כפים. מנהני מילי? אמר רבי יהושע בן לוי משום בר קפרא: למה נסמכה פרשת כהן מברך לפרשת נזיר? לומר: מה נזיר אסור ביין - אף כהן מברך אסור ביין. מתקיף לה אבוה דרבי זירא, ואמרי לה אושעיא בר זבדא: אי מה נזיר אסור בחרצן אף כהן מברך אסור בחרצן?  אמר רבי יצחק אמר קרא לשרתו ולברך בשמו מה משרת מותר בחרצן אף כהן מברך מותר בחרצן. אי מה משרת בעל מום לא אף כהן מברך בעל מום לא! הא איתקש לנזיר. ומאי חזית דמקשת לקולא, אקיש לחומרא  (תוס': "פירוש ונימא דכמו שנזיר אסור בחרצן אף כהן אסור בחרצן  וכמו כהן משרת אסור בעל מום אף כהן מברך בעל מום אסור")! אסמכתא נינהו מדרבנן, ולקולא.
למדנו מדברי הגמרא, שההיקש שבין עבודה במקדש לבין ברכת כהנים הוא אסמכתא. וזו הסיבה שהתירו לכהן בעל מום לעלות לדוכן, אלא אם כן גורם הדבר להסתכלות בכוהנים המברכים.
וכך אכן הסיקו תוס' (שם כז,א):
מכאן נראה דבעל מום מברך ברכת כהנים. מדקא חזינן דהש"ס רוצה ללמוד מברך ממשרת ולבעל מום ודחינן ליה. אם כן נראה דלענין נשיאת כפים כהן בעל מום נושא כפיו.
למדנו מכך שההיקש בין ברכה לעבודה הוא מדרבנן וזוהי הסיבה שבעל מום כשר באופן עקרוני לעלות לדוכן. לבד ממקרה שבו העם מביטים בו, שרק אז נאסר עליו לעלות לדוכן. לאור זאת דברי הט"ז צ"ע.[footnoteRef:2] [2: .	וכך הקשה בעל שו"ת שבות-יעקב: "...וע"פ זה מיושב מה שמקשה הט"ז בסי' קכ"ח ס"ק כ"ז על הא דפסק שם דהטעם שמום פוסל בו משום שהעם מסתכלין בו ואם דש בעירו מותר תיפוק ליה דיהי' פסול משום דאיתקוש לעבוד' ע"ש אשתמטי' ליה סוגיא זו דתענית דאיתקש לנזיר לקולא דבעל מו' מותר כיון דאין לאסור מצד הסברא אם לא שהעם מסתכלין בו דאז יש לאסור מצד הסברא". ועי' בהמשך דברינו.] 

[bookmark: _Toc476746535][bookmark: _Toc476746617][bookmark: _Toc476746875][bookmark: _Toc480277365][bookmark: _Toc480277376]ב. הישענות על פרוטזה - עמידה או ישיבה?
[bookmark: _Toc476746536][bookmark: _Toc476746618][bookmark: _Toc476746876][bookmark: _Toc480277366][bookmark: _Toc480277377]1. כהן בעל פרוטזה ברגל אחת
אמנם יש לדון מה יהיה דינו של כהן שאינו מסוגל לעמוד בברכת כוהנים בכוחות עצמו, אלא רק בסיועה של פרוטזה, שהרי כך פסק בשו"ע (או"ח קכח,יד): "אין מברכין אלא בלשון הקודש; ובעמידה; ובנשיאת כפים; ובקול רם". - האם עמידתו בעזרת הפרוטזה מתירה לו לעלות לדוכן?
בשאלה זו דן בשו"ת אבן-ישראל (רי"י פישר; ח"ז סי' י):
בעניין כהן אחד שעלה על מוקש ועשו לו כף רגל מגומי ומעץ להשלים לו את הרגל, אי מותר לכהן הזה לעלות לדוכן בברכת כוהנים.
מצד מום הגורם להסתכלות הציבור הוא מתיר במכנסיים ארוכים, מכיוון ש"כפי המנהג שלנו שהולכים במכנסים ארוכים שאין כאן חשש של הסתכלות ברגליו שרגל זו משונה מחברו. וכן הולכים באנפלאות בודאי מותר לישא כפיו".
ומצד חובת עמידה הוא מתיר, מכיוון שחובת העמידה היא לזמן קצר בלבד:
אלא מה שיש לדון הוא מצד עמידה דמבואר דהוא מן התורה [footnoteRef:3] והוא מעכב, אי מה שעומד ברגל האחת על חתיכת עץ ומגומי, אי זה מקרי עמידה דהרי הרגל אינה יכולה לעמוד בלי החתיכה והוי כעומד על ידי סמיכה שהחתיכה סומכת אותו שיוכל לעמוד. והרי בברכת כוהנים כל דין העמידה הוא בשעה שאומר הכהן יברכך, אבל בודאי בשעה שהחזן אומר אינו צריך לעמוד וכל שכן בשעה שהחזן מנגן. ועל רגע זו של אמירת יברכך בודאי כל אדם יכול לעמוד ברגל אחת, והוה שפיר עמידה. ובודאי מותר לו לישא כפיו בלי שום פקפוק. [3: .	בהמשך נראה שיש לדון בקביעה זו.] 

 ואם כך, מסקנתו שיהיה מותר לכהן כזה לעלות לדוכן, כיוון שדין עמידה הוא רק בברכות הנאמרות על ידי הכהן וזמן קצר כזה יכול הכהן לעמוד על רגלו האחת.
יש להעיר שלבעלי פרוטזה קשה להוריד את הנעליים. אולם דבר זה לא יעכבם מלעלות לדוכן, וכך פסק כבר הרב עובדיה יוסף בשו"ת יחווה-דעת:[footnoteRef:4] [4: .	ח"ב סי' יג. וכן פסק להקל בשו"ת ציץ-אליעזר חי"ד סי' יא וח"כ סי' כו.] 

ולכן נראה שהרוצה לסמוך על האחרונים המקילים כדי שלא יתבטל לגמרי ממצות נשיאות כפים לברך את ישראל, שהיא מצוה רבה וחשובה מאד, בודאי שאין מזניחים אותו. אבל המהדרים במצות גבורי כח עושי דברו, חולצים מנעליהם כתקנת חז"ל, ועולים לדוכן. וכזה ראה וקדש.
[bookmark: _Toc476746537][bookmark: _Toc476746619][bookmark: _Toc476746877][bookmark: _Toc480277367][bookmark: _Toc480277378]2. כהן בעל שתי פרוטזות
היתרו של בעל אבן-ישראל נסמך על 'רגל אחת', והיא ההנחה שאם יינטל החפץ המסייע יוכל האדם לעמוד על רגל אחת, במקרה זה שפיר נחשב האדם כעומד. לאור זאת עלינו לדון מה יהיה דינו של קטוע שתי רגליים ההולך בעזרת שתי פרוטזות, שהרי לגביו לא שייך ההיתר הנ"ל.
נראה  שגם כהן כזה יוכל לשאת את כפיו. אמנם ראינו שברכת כוהנים צריכה להיות בעמידה, אך יש לדון בשאלה אם עמידתו של הכהן קטוע הרגליים על שתי הפרוטזות נחשבת כעמידה או לא. הברייתא (זבחים יט,ב) מביאה מחלוקת לגבי השאלה איך מקיימים את מצוות קידוש ידיים ורגלים:
תנו רבנן: כיצד מצות קידוש? מניח ידו הימנית על גבי רגלו הימנית וידו השמאלית על גבי רגלו השמאלית ומקדש; רבי יוסי ברבי יהודה אומר: מניח שתי ידיו זו על גב זו ועל גבי שתי רגליו זו על גבי זו ומקדש.[footnoteRef:5]  [5: .	דבעינן ידיו ורגליו כאחד ירחצו כדכתיב קרא (רש"י).] 

חכמים טוענים כלפי ר' יוסי שהצעתו אינה אפשרית (רש"י מבלי שייפול) ועל טענתם משיבה הגמרא: "אמר רב יוסף: וחברו מסייעו. מאי בינייהו?[footnoteRef:6] אמר אביי: עמידה מן הצד איכא בינייהו". [6: .	רש"י רוצה להדגיש שאף שמשמעות ביטוי זה בדרך כלל היא: מה ההבדל המעשי בין שתי השיטות, כאן הכוונה היא מה שורש מחלוקתם.] 

ר' יוסי וחכמים חולקים בשאלה אם עמידה שבה האדם נעזר לצורך עמידתו בחברו נחשבת לעמידה. לפי ר' יוסי נחשבת עמידה ולפי חכמים לא. הרמב"ם (ביאת מקדש ה,טז) פסק כחכמים:
כיצד מצות קידוש, מניח ידו הימנית על גבי רגלו הימנית וידו השמאלית על גבי רגלו השמאלית ושוחה ומקדש, וכל החוצץ בטבילה חוצץ בקידוש ידים, ואינו מקדש כשהוא יושב מפני שהוא כעבודה, ואין עבודה אלא מעומד שנאמר לעמוד לשרת.
וכך כתב במפורש הכסף-משנה (שם).
לאור זאת הסיקו התוס' שאם העומד נסמך על דבר מה, אינה עמידה:
ונראה כשקורין בתורה שלא לסמוך משום דאמר (רבי) במגילה פרק הקורא את המגילה עומד (דף כא,א) דבתורה בעי עמידה. ובירושלמי נמי אמרינן דאסור לסמוך משום דכשם שניתנה באימה כך נוהגין אותה באימה (זבחים יט,ב).
אולם הדבר אינו כה פשוט. הגמרא המשיכה והקשתה על שיטת חכמים הסוברים שעמידה מן הצד אינה עמידה: "אמר לי רב סמא בריה דרב אשי לרבינא: וליתיב מיתב ולקדש!" והיא משיבה: "אמר קרא: לשרת, ושירות מעומד הוא".
בפשטות, שאלת הגמרא היא שאף אם עמידה מן הצד אינה עמידה, אלא ישיבה, מה אכפת לנו, מדוע שלא ישב?! על כך משיבה הגמרא שדין תורה הוא ששירות יהיה בעמידה.
אולם התוס' (שם ד"ה וליתיב מיתיב וליקדש ) הקשו איך ייתכן שהגמרא סברה שניתן לשבת והלא אין ישיבה בעזרה?! לכן מסבירים תוס': "לאו ישיבה ממש קאמר דאין ישיבה בעזרה אלא סמיכה". הרי ששאלת הגמרא היא, גם אם נחלקו ר' יוסי וחכמים בעמידה מן הצד, שחכמים סוברים שאינה נקראת עמידה, מדוע לא ישתמשו בדרך אחרת והיא על ידי סמיכה (הישענות) על דבר אחר. ועל כך משיבה הגמרא שלומדים מפסוק שאין זו עמידה.
מכך שמדברים כאן על שני דברים שונים מסיק הקרן-אורה את המסקנה הבאה:
משמע מדבריהם דעמידה ע"י סמיכה לכ"ע לא הוי עמידה אפילו לר"י בר"י, וצריך לחלק בין עמידה מן הצד לעמידה ע"י סמיכה.
אם כן יש לחלק בין שני מושגים: עמידה מן הצד - שבה ר' יוסי מתיר וחכמים אוסרים, וסמיכה שבה לכו"ע לא חשיב עמידה.
והשאלה היא מה הסברה. מדוע סמיכה אינה נחשבת עמידה יותר מעמידה מן הצד, הלא בסמיכה אין אדם נעזר בעזרת אדם אחר?!
ונראה שיסוד ההבדל הוא זה: עמידה מן הצד נראית כעמידה. האדם ניצב באותו אופן שבו עומד אדם רגיל. הוא רק נזקק לעזרה כדי שלא ייפול. לעומת זאת בסמיכה האדם נשען על משהו ובצורה כזאת אין זה כדרך העומדים. ולכן "עמידה" כזאת גרועה יותר.[footnoteRef:7] [7: .	מעין ההבדל שמצאנו בדיני שבת בין טלטול מן הצד (שהותר רק לצורך דבר המותר), לבין טלטול בגופו שהותר גם לצורך הדבר האסור. והחילוק דומה (כמו גם ההגדרה!): טלטול מן הצד הוא טלטול המתבצע בעזרת דבר חיצוני. לעומת זאת טלטול בגופו אינו בכלל כדרך המטלטלים.
	אמנם יש להעיר שהתוס' ביומא כה,א ד"ה אין ישיבה חולקים על תוס' דידן וסוברים שקושיית הגמרא היא אכן שישב, ומה הבעיה בישיבה. ומה ששאלו התוס' הרי אין ישיבה בעזרה, משיבים התוס' ביומא שישיבה שהיא לצורך עבודה מותרת בעזרה. לפי הסבר זה הגמרא לא דיברה על סמיכה ואין הבדל בין עמידה מן הצד לסמיכה.] 

במובן הזה המהלך על גבי פרוטזות דומה לעמידה מן הצד ולא לסמיכה, כיוון שהוא הולך כדרך ההולכים כאשר הוא נזקק לעזרת מכשיריו ואינו הולך עצמי. זאת בשונה מנסמך שאינו עומד כדרך העומדים.
אולם בהנמקה זו אין די, שהרי להלכה נפסק כחכמים שגם עמידה מן הצד אינה עמידה. ולכן יש לצרף נימוק נוסף.
המרדכי  (ברכות פ"א רמז טו) הביא בשם הירושלמי את הדין הבא:
אסור לקרות בתורה בסמיכה כדאמרינן בירושלמי (בסוטה) רבי יוחנן איקלע לההוא אתרא חזא גברא דהוה קרי בסמיכה אמר ליה אסור לך שנאמר ואתה פה עמוד עמדי אמר ליה בעל בשר אני והתיר לו אבל שאר אדם אסור וכ"ש בתפלה שנאמר לעמוד לשרת.
כך פסק גם השו"ע (או"ח קמא,א):
 צריך לקרות מעומד, ואפילו לסמוך עצמו לכותל או לעמוד, אסור אלא אם כן הוא בעל בשר.
הרי שאדם בעל בשר, שאינו מסוגל לעמוד ללא הישענות, רשאי לקרוא בצורה כזו. ואם כך, קטוע רגליו שאינו מסוגל לעמוד ללא שימוש ברגליו התותבות, ייחשב כעומד במצב זה.
גם המשנה-ברורה (שם ס"ק ד) התיר, גם אם במקום הצורך:
אך יזהר שיסמוך קצת ולא יסמוך כ"כ עד שאם ינטל אותו דבר יפול. ואם א"א לו לסמוך כ"א בענין זה והוא צריך סעד לתומכו מותר גם בזה. 
וכמו שכתב הנצי"ב (מרומי-שדה, זבחים יט,ב ד"ה שם):
ולי נראה, דאפילו אם סמיכה אינה כעמידה, מכ"מ בעל בשר שאינו יכול לעמוד סמיכתו היינו עמידתו.
אדם המסוגל לעמוד באופן עצמאי ובכל זאת נשען, אין זו עמידה. לעומתו אדם שאינו מסוגל לעמוד בלי שהוא נשען, זוהי בעבורו דרך עמידה
לאור הנ"ל נראה להתיר לקטוע שתי רגליים לעלות לדוכן ושפיר מקרי עומד.
1. עמידתו היא בצורה ניצבת כדרך העומדים.
2. גם אם הוא נעזר לצורך העמידה ברגליו התותבות, שפיר נחשב עומד כיוון שאינו יכול לעמוד בדרך אחרת.
[bookmark: _Toc476746878][bookmark: _Toc480277368][bookmark: _Toc480277379]ג. ברכת כהנים בישיבה על כיסא גלגלים
השאלה היא מה יהיה דינו של כהן היושב על כיסא גלגלים ואינו מסוגל לעמוד כלל.
בשאלה זו דן בשו"ת שבות-יעקב (ח"ב סי' א):
מכהן אחד חרד וירא את ה' שהוא זקן ושבע ימים קרוב לשמונים ומכח חולשת זקנו אינו יכול לעמוד כשנושא כפיו אי יכול לישא כפיו כשהוא יושב או סמוך או לא. 
ובתחילה כתב שלכאורה נראה שלא יישא את כפיו שהלא הגמרא (סוטה לח,א) לומדת מגזרה שווה שברכת כוהנים צריכה להיות בעמידה:
תניא אידך: כה תברכו - בעמידה, אתה אומר: בעמידה, או אינו אלא אפי' בישיבה? נאמר כאן כה תברכו ונאמר להלן אלה יעמדו לברך, מה להלן בעמידה אף כאן בעמידה; ר' נתן אומר: אינו צריך, הרי הוא אומר: (דברים י) לשרתו ולברך בשמו, מה משרת בעמידה אף מברך בעמידה. ומשרת גופיה מנלן? דכתיב: (דברים יח) לעמוד לשרת.
וכך כתבו בהדיא שם התוס' ד"ה הרי הוא אומר:
ונראה לר"י כהן שבירך ברכת כהנים בישיבה לא עשה ולא כלום הואיל ואיתקוש ברכה לשירות וגבי שירות אמר בפ"ב דזבחים (דף כג,ב) דיושב מחלל עבודה הילכך אף כאן צריך לחזור ולברך מעומד.
אמנם לא כך משמע מהרמב"ם. שכן מלשונו של הרמב"ם (תפילה ונשיאת כפים יד,יא) משמע שדין זה לעיכובא הוא רק במקדש ולא בגבולין:
אין ברכת כהנים נאמרת בכל מקום אלא בלשון הקדש שנאמר כה תברכו את בני ישראל, כך למדו מפי השמועה ממשה רבינו ע"ה כה תברכו בעמידה, כה תברכו בנשיאת כפים, כה תברכו בלשון הקדש, כה תברכו פנים כנגד פנים, כה תברכו בקול רם, כה תברכו בשם המפורש, והוא שיהיה במקדש כמו שאמרנו.
וזאת מכיוון שהלימוד הוא אסמכתא בלבד, כמו שהגמרא מביאה בתענית כז,א.
ולכן בעל השבות-יעקב חותם להקל:
ה"ה לענין המברך אם הוא זקן או חולה שאינו יכול לעמוד יושב ומברך דהולכין להקל כיון שהוא רק אסמכתא ומדרבנן להקל שומעין. ואל יתמה המתמה לומר איך אשמע להקל דבר דלא נראה בהדיא בדברי אחד מן הראשוני' והאחרוני' זה אינו דהא מלשון הט"ז שם סס"ק כ"ז משמע קצת כן שכתב וז"ל כגון יושב שיכול לעמוד עכ"ל משמע הא אין יכול לעמוד כגון זקן או חולה וכה"ג מודה. וכן מבואר לענין תפלת י"ח כמבואר בסימן צ"ד בא"ח אף דתפל' היא במקום עבודה דקרבנות ומ"מ אם אפשר לו לעמוד על ידי סמיכה ודאי דעדיף מיושב גמור ועיין בח"מ סימן י"ז ובאורח חיים סימן קמ"א ובמ"א שם ס"ק ב' אבל לבטלו מנשיא' כפים לגמרי חלילה דהוא חומרא דאתי לידי קולא לבטלו מנשיאת כפים דעובר בשלש עשה.
לכן נ"ל פשוט דנושא כפיו בסמיכה או מיושב אם אי אפשר בענין אחר ואע"פ שאין ראיה לדבר זכר לדבר מיעקב כדכ' ויתחזק ישראל וישב על המטה וגומר לברך את בניו ואין דנין אפשר משאי אפשר ויש' ברכה מאת ה' כנ"ל הק' יעקב.
[bookmark: _GoBack]ואמנם המשנה-ברורה פסק להחמיר: "וכהן שהוא חלוש ואינו יכול לעמוד אלא על ידי סמיכה, לא ישא כפיו דהוא כישיבה".
אולם נראה שכדי לזכות את הכהן במצווה יקרה זו של ברכת כוהנים, ניתן לסמוך על השבות-יעקב ולהתיר לו לברך. אולם לעניין ברכה נראה להחמיר שכן ספק ברכות להקל.
[bookmark: _Toc476746538][bookmark: _Toc476746620][bookmark: _Toc476746879][bookmark: _Toc480277369][bookmark: _Toc480277380]ד. סיכומם של דברים
1.	ברכת כוהנים צריכה להיות לכתחילה בעמידה.
2.	כהן שיש לו פרוטזה רשאי לעלות לדוכן. ובזמן אמירת המילים (יברכך, ה' וכו') יעביר את המשקל לרגלו ה'אמיתית'.
3.	אם יכול להוריד את נעליו רצוי. ולא, רשאי לברך גם ללא הורדת הנעליים.
4.	כהן קטוע שתי רגליים, ההולך בעזרת שתי פרוטזות, רשאי לעלות לדוכן והדבר נחשב לו כמברך בעמידה.
5.	כהן היושב בכיסא גלגלים רשאי לעלות לדוכן. אם מסוגל לעמוד בזמן הברכה (יברכך וכו') יעמוד על רגליו. אם אינו יכול, רשאי לשאת כפים בישיבה ויש לסמוך בזה על שיטת בעל השבות -יעקב שהצורך בעמידה הוא אסמכתא ואינו מעכב כשאי אפשר.
6.	לעניין הברכה (אקב"ו לברך את עמו ישראל באהבה), יש לחוש לשיטת הפוסקים שאם אינו עומד אינו מקיים את המצווה, לכן יאמר את פסוקי הברכה, אך לא יברך.
7.	ריבונו של עולם יברך באהבה את כל חולי ישראל ואת כלל ישראל כולו. אמן.
